Yevropa Ligasining yarim final juftliklari ma’lum bo‘ldi

Futbol bo‘yicha Yevropa Ligasining chorak final javob bahslari 15-aprel, payshanba kuni bo‘lib o‘tdi va yarim final ishtirokchilari ma’lum bo‘ldi.

Yarim finalda “Manchester Yunayted” “Roma” bilan kuch sinashsa, “Vilyarreal” “Arsenal”ga qarshi bahs olib boradi.
Dastlabki o‘yinlar 29-aprel kuni bo‘lib o‘tadi. Javob bahslari esa 6-may kuniga mo‘ljallangan.
Chorak finalda “Manchester Yunayted” “Granada”ni (2:0, 2:0), “Roma” “Ayaks”ni (2:1, 1:1), “Vilyarreal” Zagrebning “Dinamo”sini (1:0, 2:1), “Arsenal” esa “Slaviya”ni (1:1, 4:0) musobaqadan chiqarib yubordi.
Chorak final javob o‘yinlari videosharhini bu yerda tomosha qilish mumkin — video.
Yevropa Ligasi
Yarim final